SMT ออกหุ้นกู้ 500 ลบ. ดอกเบี้ย 6.20% ขายรายใหญ่ 23 มี.ค.นี้
SMT ออกหุ้นกู้ 500 ลบ. อายุ 2 ปี ดอกเบี้ย 6.20% ขายรายใหญ่ 23, 26-28 มี.ค.นี้
21 มี.ค. 2561

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT เสนอขายหุ้นกู้ครั้งที่ 1/2561 ประเภทระบุชื่อผู้ถือประเภทไม่ด้อยสิทธิ ไม่มีหลักประกัน และไม่มีผู้แทนผู้ถือหุ้นกู้ โดยมีอายุ 2 ปี ครบกำหนดไถ่ถอน ปี พ.ศ. 2563 อัตราดอกเบี้ย คงที่ 6.20% ต่อปี และมีอัตราการจ่ายดอกเบี้ยทุกๆ 3 เดือนตลอดอายุหุ้นกู้
สำหรับจำนวนที่เสนอขายไม่เกิน 500 ล้านบาท มูลค่าที่ตราไว้ต่อหน่วย 1,000 บาท โดยจองซื้อขั้นต่ำ 100,000 บาท และทวีคูณครั้งละ 100,000 บาท การจัดสรรหุ้นกู้ขึ้นอยู่กับดุลยพินิจของบริษัทหลักทรัพย์ เอเซีย พลัส จำกัด หรือ ASP ซึ่งเป็นผู้จัดการการจัดจำหน่าย
โดยเสนอขายให้ผู้ลงทุนสถาบันและผู้ลงทุนรายใหญ่ เปิดจองซื้อวันที่ 23, 26-28 มี.ค.61 ผ่านบล.เอเชีย พลัส